
Metodický list

Projekt „HOVORME O JEDLE“
1. denná téma – Mäso, ryby, bielkoviny, vajcia
1. Cieľ a zameranie aktivity: dokázať prítomnosť bielkovín v múke a v mlieku 
2. Vyučovací predmet: Biológia 7. ročník – téma: Zložky potravy, vhodná ako praktické

 cvičenie k celku TRÁVIACA SÚSTAVA ČLOVEKA, Chémia
 8. ročník – spôsoby oddeľovanie zmesi
3. Pomôcky: plátno, múka, mlieko, stojan s kruhom na upevnenie lievika, filtračný lievik, 


         kadičky, odmerka, lyžička, filtračný papier, kahan, skúmavaka, držiak na 


         skúmavku
         chemické látky: voda, kyselina octová (ocot)
4. Príprava: Pšenica je najdôležitejšia chlebová obilnina s vysokým podielom bielkovín 


          a kvalitného lepku – mazľavá hmota. Lepok u niektorých ľudí vyvoláva 


          neznášanlivosť (alergiu). Výsledkom je celiakia u detí a malabsorbčný syndróm

          u dospelých.
5. Postup/realizácia: Žiaci si zapíšu do zošitov záznam z praktického cvičenia takto:


Téma: Dôkaz bielkovín v múke a v mlieku



Pomôcky: viď v č. 3



Postup práce: 1. Dôkaz bielkovín v múke – Do kúsku plátna dáme asi 1 lyžicu 



múky, zabalíme a pod tečúcou vodou vymývame z nej rozpustný škrob až 



pokiaľ vyteká biela voda. V plátne zostane nerozpustná vo vode bielkovina, 


ktorá tvorí v múke lepok.


2. Dôkaz bielkovín v mlieku – Pripravíme si preparatúru na filtráciu – stojan,

filtračný kruh, lievik s filtračným papierom, kadičku. Do druhej kadičky si

odmerným valcom odmeráme 20 ml mlieka a rovnaký diel vody. Zamiešame

a k roztoku prilejeme pár kvapiek 8 % - nej kyseliny octovej (octu). Vznikne biela zrazenina (bielkovina kazeín), ktorú prefiltrujeme. Číry filtrát ešte obsahuje ďalšiu bielkovinu albumín, ktorá sa zráža až pri teplote 65°C. Preto ju dokážeme zohrievaním filtrátu v skúmavke nad plameňom. Filtrát sa zohrievaním zakalí.

Priraďte k šípkam:


Kadička



Stojan



Filtračný lievik



Kahan



Držiak na skúmavku



Skúmavka






Záver: Žiaci odpovedajú na otázky:

1. Aké organické látky obsahuje pšeničná múka.

2. Aký význam má lepok v múke.
3. Vymenujte mliečne bielkoviny.
6. Zhrnutie: Žiaci sa naučia, že múka obsahuje škrob, ktorý je rozpustný vo vode a taktiež 


          bielkoviny, ktoré sú súčasťou lepku. Niektorí ľudia majú na túto zložku alergiu

          (choroba celiakia) a musia mať bezlepkovú diétu.
          Okrem toho zistia, že mlieko obsahuje bielkoviny – kazeín a albumín, ktoré sa

          zrážajú rozdielne – kazeín za studená kyselinou a albumín pri teplote 65°C. 
          Osvoja si však aj chemické postupy oddeľovania zmesi ( medzipredmetové 
          vzťahy).
7. Prílohy:


Výsledok 1. pokusu – dôkaz bielkovín v múke - získaný lepok

Žiaci pracujú na 2. pokuse – dôkaz bielkovín v mlieku








